proxectonos/corpus_dominio_legal_administrativo_tmp huggingface dataset:
DH. A36.62492, SOLICITUDE DE HÉCTOR ESTÉVEZ POMAR, PARA UN CAUDAL DE AUGA, NO LUGAR DE MAQUIEIRA, PARROQUIA DE BRIALLOS, CONCELLO DE PORTAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 05/12/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Iraida Lencero De Prado CAUDAL: 255,00 m3/ano DESTINO: uso doméstico ORIXE: manancial en parc.9001, pol.303 do catastro de Portas LUGAR: A Maquieira PARROQUIA: Briallos (San Cristovo) CONCELLO: Portas O manancial cáptase en arqueta formigón 3,0x2,5x3,0 m soterrada baixo beirarrúa ao NO da parc.200, pol.303 e condúcese mediante tubo duns 100 m lonx. para aproveitamento en vivenda existente na parc.10202, pol.303 do catastro de Barro. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente. Vigo, 31 de outubro de 2018 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
RESOLUCIÓN PRESIDENCIAL DELEGANDO ATRIBUCIÓNS DA PRESIDENCIA, POR AUSENCIA, DOS DÍAS 27 DE MARZO Ó 1 DE ABRIL NO VICEPRESIDENTE
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/04/2018)

A Presidencia, en uso das facultades que lle confire a normativa local vixente, dita a seguinte Con motivo da ausencia durante os días 27 de marzo ó 1 de abril, ambos inclusive, desta Presidencia e, De conformidade co establecido nos artigos 63 e 68 do R. d. 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, Delegar as atribucións desta Presidencia durante a miña ausencia, dos días 27 de marzo ó 1 de abril do presente ano, ambos inclusive, no Sr. Vicepresidente desta Deputación, D. Andrius Jdia Salom. Da presente delegación darase conta ó Pleno na primeira sesión que celebre, e ós distintos Servizos e Departamentos da Deputación, debendo ademais publicarse no Boletín Oficial da Provincia. Pontevedra, a 26 de marzo de 2018. O secretario
APROBACIÓN INICIAL DA MODIFICACIÓN DA ORDENANZA IBI
ADMINISTRACIÓN LOCAL — Municipal — Vila de Cruces (Ordenanzas e Regulamentos, 23/02/2018)

O Concello Pleno en sesión celebrada o día 8 de febreiro de 2018, acordou aprobar, inicialmente a modificación da Ordenanza Fiscal reguladora do Imposto sobre Bens Inmobles do Concello de Vila de Cruces. O acordo provisional estará exposto ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da lei reguladora de facendas locais, e disposicións concordantes. De non presentarse reclamacións no citado prazo, o acordo inicial elevarase automaticamente a definitivo e procederase á publicación do texto íntegro da modificación da citada ordenanza. O expediente administrativo están postos a disposición dos interesados, para o seu exame, no taboleiro de anuncios e edictos da sede electrónica do Concello de Vila de Cruces. Documento asinado electrónicamente á marxe.
APROBACIÓN DEFINITIVA DE MODIFICACIÓN DE CRÉDITO Nº 26/2018
ADMINISTRACIÓN LOCAL — Municipal — Nigrán (Presupostos e cadros de persoal, 27/11/2018)

Aprobado definitivamente o expediente administrativo de modificación de crédito 26/18 no orzamento xeral do Concello de Nigrán do ano 2018, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral citado incluindo todos os expedientes administrativos de modificación de crédito aprobados ata esta data no ano 2018 e, tamén, o expediente antes citado: Nigrán, 20 de novembro de 2018.—O Alcalde, Juan Antonio González Pérez.
DH. V36.61432, SOLICITUDE DO CONCELLO DE PONTECESURES, PARA UN CAUDAL DE AUGAS, NO LUGAR DE PORTO DE ABAIXO, CONCELLO DE PONTECESURES
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 20/06/2018)

O concello de Pontecesures de conformidade co artigo 116 do Regulamento Xeral de Costas, solicita autorización para o vertido dun caudal máximo de 319.375 m 3 /ano de augas residuais urbanas depuradas ao río Ulla, en zona de dominio público marítimo-terrestre, procedentes da E. D. A. R. de Pontecesures asentada no lugar de Porto de Abaixo (t. m. Pontecesures) e que recolle o saneamento da parroquia de Pontecesures. As augas residuais urbanas procedentes da parroquia de Pontecesures (t. m. Pontecesures) son tratadas na E. D. A. R. de Pontecesures, deseñada para 3.500 habitantes equivalentes e que consta dos seguintes dispositivos: Unha vez depuradas estas augas residuais son vertidas ao río Ulla, en zona de dominio público marítimo-terrestre, no punto de coordenadas UTM -datum ETRS89-: X=527.725; Y=4.729.776. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Pontecesures; nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, a 24 de maio de 2018. A xefa da Área de Vertidos David Abraham Hualpa Naita
IN407A 2018/296-4, CONCESIÓN A HIDROELÉCTRICA DE SILLEDA, S. L., PARA INSTALACIÓN ELÉCTRICA, NO LUGAR DE FRAIZ, OLIVES, CONCELLO DE A ESTRADA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 04/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 6 de setembro de 2018. O xefe territorial Ignacio Rial Santomé
SOLICITUDE DE AUTORIZACIÓN PARA TRABALLAR A LEIRA Nº 603 DA Z. C. P., DE BARCALA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 11/10/2018)

Por D. Elisardo Garcia Ripoll Arguinzoniz, solicitouse autorización para traballar a leira nº 603 da Z. C. P. de Barcala, correspondente a unha masa común, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. A Estrada 10 de setembro de 2018 O Alcalde, (documento asinado electrónicamente ao marxe)
PREZOS DOS CENTROS MUNICIPAIS DO MES DE SETEMBRO 2018
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 21/11/2018)

Por Decreto de Alcaldía, núm.2018-2915 de 2018, de data de 02 de NOVEMBRO de 2018 aprobáronse as liquidacións de cotas aos usuarios correspondentes ao mes de SETEMBRO de 2018 para os seguintes servizos municipais: Conservatorio municipal Reveriano Soutullo, ESCOLA DE Musica Vila do Corpus Municipal, Escola infantil municipal, Residencia de maiores municipal, Servizo de axuda no fogar dependencia e Servizo de axuda no fogar municipal, por un importe de 29.731,29 euros Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados sera do 20 do mes da aprobacion ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Popular), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ponteareas, documento asinado dixitalmente
APROBACIÓN INICIAL DA ORDENANZA REGULADORA DE NORMALIZACIÓN LINGÜÍSTICA
ADMINISTRACIÓN LOCAL — Municipal — Estrada, A (Ordenanzas e Regulamentos, 12/02/2018)

Con data de 1 de febreiro de 2018 procedeuse polo Pleno da Corporación á aprobación inicial da ORDENANZA MUNICIPAL REGULADORA DE NORMALIZACIÓN LINGÜÍSTICA DO CONCELLO DE A ESTRADA. Faise público o Acordo a efectos de que os/as interesados/as poidan consultar o expediente na Secretaría Xeral do Concello, e realizar as reclamacións e suxestións que estimen oportunas, no prazo de 30 días hábiles, a contar dende o seguinte ao de publicación do presente no Boletín Oficial da Provincia de Pontevedra. De non presentarse reclamacións ou suxestións dentro de prazo, o Acordo, ata entón provisional, entenderase definitivamente adoptado, procedéndose á publicación no BOP de Pontevedra do texto íntegro da nomeada Ordenanza. A Estrada, 2 de febreiro de 2018 O ALCALDE, Asdo.: José C. López Campos
DH. W36.64201. SOLICITUDE DE Mª JOSÉ POSADA GARCÍA, DE AUTORIZACIÓN DE OBRAS NO LUGAR DE CAMIÑO DO MONTE 13, PARROQUIA DE CABRAL (SANTA MARIÑA), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/11/2018)

As obras solicitadas consisten nos traballos correspondentes ao “Proxecto de demolición de planta baixa e proxecto básico e de execución de adaptación a almacén de colleitas” consistentes na demolición de planta baixa anexa de 96,99 m 2 de superficie e acondicionamento da planta semisoto de 100,46 m 2 de superficie total construída mediante execución de tabiques, illamentos, pavimentación, carpintarías e servizos, en parcela de referencia catastral 54057A061000520000AS, en zona de policía e a unha distancia de 42,28 m do leito dun regato innominado, no lugar Monte, parroquia de Cabral, concello de Vigo (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 19 de outubro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE ARQUIVEIRA OU ARQUIVEIRO BIBLIOTECARIO, QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 24/08/2018)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda de promoción interna, RESOLVO aprobar a lista provisional de persoas aspirantes admitidas e excluídas no proceso de selección dunha praza de arquiveira ou arquiveiro bibliotecario, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 17 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
APROBACIÓN DEFINITIVA MODIFICACIÓN DE CRÉDITO. MODALIDADE SUPLEMENTO DE CRÉDITO E CRÉDITO EXTRAORDINARIO
ADMINISTRACIÓN LOCAL — Municipal — Soutomaior (Presupostos e cadros de persoal, 03/09/2018)

En cumprimento do artigo 169.3, por remisión do artigo 177.2 do Real Decreto Lexislativo 2/2004, do 5 de marzo, por el que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición pública, quedou automaticamente elevado a definitivo o acordo plenario de aprobación inicial adoptado con data do 26 de xullo de 2018, sobre modificación de Créditos nº 11/2018, na modalidade Suplemento de Créditos e Crédito extraordinario, financiado con cargo ao Remanente Líquido de Tesourería o cal se fai público co seguinte detalle, unha vez incorporadas as m odificacións operadas: Contra o presente Acordo, en virtude do disposto no artigo 171 do 2 do Real Decreto Lexislativo 2/2004, do 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora da devandita Xurisdición. Sen prexuízo diso, a teor do establecido no artigo 171.3 do Real Decreto Lexislativo 2/2004, do 5 de marzo, a interposición do devandito recurso non suspenderá por si soa a efectividade do acto ou Acordo impugnado. Documento asinado dixitalmente á marxe. A alcaldesa acctal.
DH. A36.53429, CONCESIÓN A AUSAMA, S. L., DUN APROVEITAMENTO DE AUGAS, NO LUGAR DE CORNADO, PARROQUIA DE LAMELA, CONCELLO DE SILLEDA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 21/03/2018)

Solicitante: AUSAMA, S. L. Caudal: 263 m3/ano. Uso: Sanitario Orixe: Pozo. Lugar: Cornado (Parcela 859 polígono 508 C. Rústica). Parroquia: Lamela (San Miguel). Concello: Silleda (Pontevedra). Aproveitamento dun pozo de barrena para o abastecemento dos aseos da empresa, que se situará nas parcelas 858, 859 e 860 do polígono 508 C. Rústica. O pozo realizarase na parcela 859, será de barrena e duns 40 m. de profundidade, e estará provisto dunha electrobomba dun CV para a impulsión do caudal e contará cun depósito de acumulación duns 130 l. situado a 1 m. do pozo. Dende este partirá tubo de PE 40 mm. de diámetro cara as instalacións, que se situarán a uns 45 m. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Asinado, con sinatura electrónica á marxe, por Dimitar Hristov Sampelayo Sipos, o xefe do Servizo Territorial, en Santiago de Compostela
DELEGACIÓN DE COMPETENCIAS DO CONCELLO DE VALGA NA DEPUTACIÓN DE PONTEVEDRA PARA DESENVOLVER FACULTADES DE RECADACIÓN DAS MULTAS DE TRÁFICO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/10/2018)

O Pleno da Deputación Provincial de Pontevedra, na sesión extraordinaria que tivo lugar o día 14 de setembro de 2018, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o Concello de Valga por acordo do Pleno na sesión de data 19 de marzo de 2018, das facultades de recadación das multas de tráfico e a encomenda de xestión da colaboración na tramitación dos expedientes sancionadores en materia de multas de tráfico, dende o comezo do procedemento sancionador co boletín de denuncia ata o inicio do proceso recadatorio. A citada delegación realizaranse pola Deputación de Pontevedra a través dos seus servizos tributarios. O que se fai público para xeral coñecemento e demais efectos. Pontevedra, a 1 de outubro de 2018. O deputado delegado área Economía, O secretario Facenda e Réxime Interior (Delegación efectuada por R. P. nº 2016007829 de data 25-04-2016) Carlos López Font Carlos Cuadrado Romay
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLA SUBMINISTRACIÓN DA AUGA POTABLE CORRESPONDENTE Ó 4º TRIMESTRE DO EXERCICIO TRIBUTARIO 2017
ADMINISTRACIÓN LOCAL — Municipal — Entidade Local Menor de Camposancos (Recadación, 23/01/2018)

A Presidencia desta Entidade Local Menor, mediante Resolución de 31 de decembro de 2017, aprobou o padrón da taxa pola subministración de auga potable correspondente ó 4º trimestre do exercicio tributario 2017 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ó 4º trimestre do exercicio tributario 2017 da Entidade Local Menor de Camposancos será do día 01 de febreiro de 2018 ó 01 de abril de 2018, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, 15 de xaneiro de 2018. O Alcalde Pedáneo, Asdo.: Rafael Álvarez Martínez.
APROBACIÓN INICIAL DO ORZAMENTO 2019
ADMINISTRACIÓN LOCAL — Municipal — Sanxenxo (Presupostos e cadros de persoal, 23/11/2018)

Aprobado inicialmente por acordo do Pleno da Corporación, en sesión extraordinaria celebrada o día 16 de novembro de 2018, o orzamento xeral do Concello de Sanxenxo para o ano 2019 e o cadro de persoal, de acordo ao disposto no artigo 169 do Real decreto lexislativo 2/2004 de 5 de marzo, de facendas locais, expóñense ao público polo prazo de 15 días, no negociado da intervención xeral do Concello, a fin de que os interesados podan examinalos e presentar reclamacións perante o Pleno. O orzamento considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, 19 de novembro de 2018 O alcalde Telmo Martín González
EXPEDIENTE DE NOTIFICACIÓN DE BAIXAS POR CADUCIDADE DA INSCRICIÓN NO PADRÓN MUNICIPAL DE HABITANTES DOS (ENCSARP), ESTRANXEIROS NON COMUNITARIOS SEN AUTORIZACIÓN DE RESIDENCIA PERMANENTE
ADMINISTRACIÓN LOCAL — Municipal — Poio (Outros documentos, notificacións e informacións públicas, 26/11/2018)

Visto o expediente tramitado sobre caducidade das inscricións padronais dos estranxeiros non comunitarios sen autorización de residencia permanente xa que, figurando inscritos no Municipio de Poio, en realidade non residen nel e unha vez finalizado sen éxito a notificación por correo certificado, segundo o establecido no artigo 44 da Lei 39/2015, de 1 de outubro, do Procedemento Administrativo Común das Administracións Públicas, faise pública a presente resolución mediante anuncio no Boletín Oficial do Estado, a fin de pór en coñecemento das persoas interesadas que integran a relación que figura ao final do presente anuncio, a baixa por caducidade ao non presentar a correspondente solicitude de renovación da inscrición no padrón municipal de habitantes. De acordo co establecido na Resolución de 30 de xaneiro de 2015, da Presidencia do Instituto Nacional de Estatística e do Director Xeral de Cooperación de Competencias coas Comunidades Autónomas e as Entidades Locais, pola que se ditan instrucións técnicas aos Concellos sobre a xestión do Padrón municipal de habitantes, para acordar a caducidade da inscrición no padrón dos estranxeiros non comunitarios sen autorización de residencia permanente (ENCSARP) que non sexan renovadas cada dous anos. Esta Alcaldía RESOLVE: 1º) Avocar a competencia delegada na Xunta de Goberno Local en materia de empadroamento para proceder a declarar a caducidade de inscricións padroais que figuran nesta resolución e 2º) Declarar que, as seguintes inscricións padroais, caducaron e polo tanto procede dalas de Baixa por Caducidade, sendo a data real da baixa, a data da publicación do presente Decreto da Alcaldía no Boletín Oficial do Estado (BOE): Asinado dixitalmente á marxe O Alcalde: Luciano Sobral Fernández
APROBACIÓN INICIAL EXPEDIENTE DE CRÉDITO EXTRAORDINARIO Nº 1/2018 A) RECOÑECEMENTO EXTRAXUDICIAL DE CRÉDITOS
ADMINISTRACIÓN LOCAL — Municipal — Tui (Presupostos e cadros de persoal, 07/05/2018)

Aprobado inicialmente polo Pleno da corporación, en sesión ordinaria de data 27 de abril de 2018, o Expediente de Crédito Extraordinario nº 1/2018 A) Recoñecemento Extraxudicial de Créditos (Modificación de Créditos nº 7/2018), con cargo ao Remanente Líquido de Tesourería para gastos diversos para financiar partidas do Expediente de Recoñecemento Extraxudicial de Créditos nº 1/2018, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui. Documento asinado dixitalmente á marxe. O alcalde Carlos Vázquez Padín
EXPOSICIÓN PÚBLICA DA CONTA XERAL DO ORZAMENTO DE 2017
ADMINISTRACIÓN LOCAL — Municipal — Grove, O (Presupostos e cadros de persoal, 17/09/2018)

Informada favorablemente pola Comisión Especial de Contas, en sesión celebrada o día 11 de setembro de 2018, a Conta Xeral do exercicio de 2017, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este período de exposición e oito días máis, segundo o disposto no artigo 212 do RDLeg 2/2004 de 5 de marzo, antes de levala ao Pleno para a súa aprobación definitiva. O Grove, 12 de setembro de 2018. (Documento asinado dixitalmente a marxe). O alcalde José Antonio Cacabelos Rico
CORRECCIÓN DE ERROS CORRESPONDENTE Á CONVOCATORIA DO NOMEAMENTO INTERINO DE CATRO TITORES ORIENTADORES COMO PERSOAL TÉCNICO PARA A EXECUCIÓN DO PROGRAMA DE CARÁCTER TEMPORAL "DEPOINTEGRA XOVE"
ADMINISTRACIÓN LOCAL — Provincial — Deputación Provincial (Persoal, oposicións, 19/01/2018)

No Boletín Oficial da Provincia nº 228, do 28 de novembro de 2017, publicouse a convocatoria do nomeamento interino de catro titores orientadores como persoal técnico para a execución do programa de carácter temporal “Depointegra xove”. Advertido un erro na base décimo terceira, ao abeiro do establecido no artigo 109 da Lei 39/2015, de 1 de outubro, do procedemento administrativo común das Administracións Públicas, rectifícase a Resolución Presidencial nº 2017021611, de data 22 de novembro de 2017, no senso que: Onde di: “Décimo terceira. Nomeamento de funcionario interino por execución de programas temporais.//. Este nomeamento terá efectos desde o 1 de xaneiro de 2018 ata o 31 de maio de 2019, prorrogable, no seu caso, ata o máximo permitido pola normativa de aplicación, ou ata que desaparezan as causas que motivaron este nomeamento dirixido á execución dun programa de carácter temporal.” Debe dicir: “Décimo terceira. Nomeamento de funcionario interino por execución de programas temporais.//. Este nomeamento terá efectos desde o 15 de xaneiro de 2018 ata o 31 de decembro de 2018, prorrogable, no seu caso, ata o máximo permitido pola normativa de aplicación, ou ata que desaparezan as causas que motivan este nomeamento dirixido á execución dun programa de carácter temporal.” Pontevedra, 9 de xaneiro de 2018 A deputada delegada, Asdo. Digna Rosa Rivas Gómez
SUBVENCIÓNS CONCEDIDAS E NON CONCEDIDAS NO MES DE DECEMBRO, POLO SERVIZO DE DEPORTES DA DEPUTACIÓN PROVINCIAL, PARA ASOCIACIÓNS E CLUBS DEPORTIVOS EN ÁNIMO DE LUCRO PARA ACTIVIDADES DEPORTIVAS ANO 2017
ADMINISTRACIÓN LOCAL — Provincial — Deputación Provincial (Subvencións e axudas, 08/01/2018)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2017, publícanse as subvencións concedidas e non concedidas no mes de decembro, polo Servizo de Deportes da Deputación Provincial, para asociacións e clubs deportivos en ánimo de lucro para actividades deportivas ano 2017, aprobadas por Xunta de Goberno na súa sesión ordinaria do día 29 de decembro de 2017.
DH. A36.58231 SOLICITUDE DE CONCESIÓN DE AUGAS PÚBLICAS PRESENTADA POR JOSÉ MANUEL DIÉGUEZ OSORIO CONCELLO DE RODEIRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 04/12/2018)

Karen Cecilia Hall Vasiloiu, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Aproveitamento dun manancial para o abastecemento da explotación de porcino do peticionario. O manancial sitúase na parcela 186, polígono 104 e a explotación na parcela 270, a uns 280 m. de distancia. O manancial captarase mediante arqueta de aros prefabricados de formigón duns 3 m. de profundidade e 1,2 m. diámetro. Dende o pozo partirá tubo de PE de 63 mm de diámetro cara a explotación. No percorrido instalaranse 3 arquetas intermedias de rexistro, de aros prefabricados de formigón duns 80 cm. diámetro e profundidade variable. A auga chegará a un depósito de inox. de 13 m 3 de capacidade, situado na parcela 270, a carón da explotación a abastecer. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rodeiro (Pontevedra) ou nas oficinas deste Servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Asinado, con sinatura electrónica á marxe, polo xefe do Servizo Territorial, P. A. o xefe da área de autorizacións e concesións, Eusebio Angel Vazquez del Rey Samino, en Santiago de Compostela.
PADRÓN DE TAXAS POLOS SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA, COEFECENTE DE VERTEDURA E SANEAMENTO 3 TRIM.2017
ADMINISTRACIÓN LOCAL — Municipal — Vilanova de Arousa (Recadación, 04/01/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga e coeficiente de verteduras e saneamento, correspondente ao 3º trimestre de 2017, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, número 4, local 6, en horario de 10:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 10:00 a 13:30 horas, de luns a venres. Transcorrido o período voluntario de pago establecido, ata o 4 de xaneiro de 2.018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 21 de decembro de 2017.—O SR. ALCALDE, Gonzalo Durán Hermida.
INICIO DO EXPEDIENTE PARA APROBACIÓN DO PROXECTO DE EQUIDISTRIBUCIÓN AR-4
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 27/09/2018)

Por Resolución de Alcaldía de data do 14 de setembro de 2018 iniciouse o expediente para a aprobación do proxecto de equidistribución para execución da urbanización da AR4. O que se publica para xeral coñecemento, de conformidade co art.267 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia, advertíndose que se trata dun acto de trámite e como tal non procede a interposición de recursos contra o mesmo. Tomiño, data da sinatura dixital. A alcaldesa Sandra González Álvarez
DERROGACIÓN DO ACORDO REGULADOR DO PREZO PÚBLICO POLOS SERVIZOS QUE SE PRESTAN NA IMPRENTA PROVINCIAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/05/2018)

O acordo regulador do prezo público polos servizos que se prestan na Imprenta Provincial aparece publicado no Boletín Oficial da Provincia de Pontevedra número 229 de data 26 de novembro de 2004, e as tarifas actualizadas deste prezo público no BOPPO número 200 de data 16 de outubro de 2007. A Xunta de Goberno da Deputación de Pontevedra, na sesión que tivo lugar o día 27 de abril de 2018, en cumprimento dos artigos 41 a 47 e 148 e concordantes do Real decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, e da autorización prevista nos artigos 4 e 8 da Ordenanza xeral reguladora dos Prezos Públicos e máis do acordo de delegación do Pleno na Xunta de Goberno para fixar e modificar os prezos públicos, acordou a derrogación do acordo regulador do prezo público polos servizos que se prestan na Imprenta Provincial. O acordo adoptado pola Xunta de Goberno na sesión do día 27 de abril de 2018 establecía así mesmo a publicación dun anuncio no Boletín Oficial da Provincia de Pontevedra para xeral coñecemento e efectos, quedando derrogado o acordo regulador do prezo público polos servizos que se prestan na Imprenta Provincial unha vez publicado o mesmo. Pontevedra, 30 de abril de 2018 O Deputado Delegado, O Secretario, Asdo.: Carlos López Font Asdo.: Carlos Cuadrado Romay
MODIFICACIÓN PRESUPOSTARIA
ADMINISTRACIÓN LOCAL — Municipal — Oia (Presupostos e cadros de persoal, 18/10/2018)

Aprobado polo Pleno deste Concello o expediente de modificación presupostaria nº 31/2018 por suplemento de crédito 2/18, por acordo adoptado en sesión celebrada o día 30.08.2018 e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento de gastos e ingresos, resumido por capítulos, resulta como sigue: Oia, a 4 de outubro de 2018. Asinado dixitalmente á marxe. A alcaldesa-presidenta Cristina Correa Pombal
DEPÓSITO DE MUDA ESTATUTARIA DA ASOCIACIÓN PROVINCIAL DE CENTROS DE ENSINO PRIVADO DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 14/11/2018)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, logo de emenda, con data 26 de outubro de 2018, por José Álvarez Carpintero, en calidade de presidente da, ata entón denominada, Asociación Provincial de Centros de Enseñanza no Estatal de Pontevedra, documentación sobre depósito de muda estatutaria desta asociación, acordada en Asemblea Ordinaria celebrada o 24/04/2018. A referida muda afecta a: O texto dos novos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, a 30 de outubro de 2018. O xefe territorial Ignacio Rial Santomé
ADXUDICACIÓN DO CONTRATO DE OBRAS CONSISTENTES EN DEPURADORA DO LEITO BACTERIANO NO LUGAR DE ESTACIÓN – PLAN CONCELLOS 2017
ADMINISTRACIÓN LOCAL — Municipal — Portas (Contratos administrativos, 21/06/2018)

Polo Pleno do Concello, en data 27-04-2018, foi adxudicado o contrato de obras consistentes en DEPURADORA DO LEITO BACTERIANO NO LUGAR DE ESTACIÓN – PLAN CONCELLOS 2017, publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Portas b) Dependencia que tramita o expediente: Secretaría c) Número de expediente: 104/2018 d) Enderezo de Internet do perfil do contratante: http://portas.sedelectronica. gal/info.0 a) Tipo: obras. b) Descrición: DEPURADORA DO LEITO BACTERIANO NO LUGAR DE ESTACIÓN – PLAN CONCELLOS 2017 c) CPV: 45233220-2 a) Tramitación: ordinaria b) Procedemento: negociado sen publicidade 175.858,83 euros Importe neto: 175.858,83 euros e 36.930,36 euros de ive. Importe total: 212.789,19 euros. a) Data de adxudicación: 27-04-2018 b) Data de formalización do contrato: 08-05-2018 c) Contratista: CONSTRUCIÓNS, OBRAS E VIAIS, S. A. (COVSA), de Pontevedra d) Importe de adxudicación. Importe neto: 172.139,83 euros e 36.149,36 euros de ive. Importe total: 208.289,19 euros. e) Vantaxes da oferta adxudicataria: Por obter a maior puntuación nos criterios de valoración 100,00 puntos DOCUMENTO ASINADO ELECTRONICAMENTE
EXECUCIÓN DE TÍTULOS XUDICIAIS 097/2018, NOTIFICACIÓN A TURVIGO EXPRESS, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 21/11/2018)

Fago saber: Que no procedemento EXECUCIÓN DE TÍTULOS XUDICIAIS 97/18, seguidos a instancia de Dª CRISTIANA BOHE OJERO fronte á empresa TOURVIGO EXPRESS, S. L. U., ditouse a seguinte resolución, da que se achega un extracto: “DECRETO: LETRADA DA ADMINISTRACIÓN DE XUSTIZA, Dª VIVIAN MARIA QIUMEI PORRO CHURA.—Vigo, seis de novembro do dous mil dezaoito. Primeiro: Dª CRISTIANA BOHE OJERO presentou demanda de execución da SENTENZA da data do 5.07.17 fronte a TOURVIGO EXPRESS, S. L. U., Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación: Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a TURVIGO EXPRESS, S. L. U., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, seis de novembro do dous mil dezaoito.—A Letrada da Administración de Xusticia.
EDICTO DE DELEGACIÓN DE FUNCIÓNS DO ALCALDE POR AUSENCIA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 23/01/2018)

De conformidade co disposto nos artigos 23.3 da Lei 7/1985, de 2 de abril, reguladora das bases de réxime local (LRBRL), e 47 do Regulamento de organización, funcionamento e réxime xurídico das corporacións locais (ROF), faise público para xeral coñecemento que, por ausentarme do municipio os días 16 e 17 de xaneiro do corrente, ambos inclusive, substituirame nas funcións da Alcaldía deste Concello a primeira tenente de alcalde Dona Concepción Isolina Somoza Calviño. Rodeiro, 15 de xaneiro de 2018 O alcalde Luís López Diéguez
MODIFICACIÓN DA ORDENANZA FISCAL REGULADORA DA TAXA POR ENTRADA DE VEHÍCULOS
ADMINISTRACIÓN LOCAL — Municipal — Cambados (Ordenanzas e Regulamentos, 17/07/2018)

Rematado o período de exposición pública do anuncio publicado no Boletín Oficial da Provincia número 49, de data 9 de marzo de 2018, referinte ao acordo adoptado polo Pleno do Concello, en sesión celebrada o día 24 de febreiro de 2017, sobre modificación da Ordenanza Fiscal Reguladora da Taxa por entrada de vehículos a través de beirarrúas e terreos de uso público cando dean acceso a establecementos industriais ou comerciais, reservas de vía pública para aparcamento exclusivo, parada de vehículos, carga e descarga de mercadorías de calquera clase, sen que se tiveran presentado reclamacións, procede a publicarse o texto íntegro da modificación aprobada definitivamente a efectos da súa entrada en vigor: O Pleno do concello, no uso das facultades concedidas polos artigos 133 e 142 da Constitución, polo artigo 106 da Lei 7/1985, de 2 de abril, Reguladora das Bases do Réxime Local, e polos artigos 15 a 20 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, acorda a modificación da ordenanza fiscal reguladora da taxa por entrada de vehículos a través de beirarrúas e terreos de uso público cando dean acceso a establecementos industriais ou comerciais, reservas de vía pública para aparcamento exclusivo, parada de vehículos, carga e descarga de mercadorías de calquera clase. (.)“- Naqueles casos en que a tarifa se multiplique polo número de prazas e o local non se encontre efectivamente divido, tomarase como número de prazas o resultado do calculo realizado polos técnicos municipais no que se describan as prazas que poidan ser ocupadas por vehículos que teñan acceso ó estacionamento de forma independente, e que permita a entrada no garaxe independentemente dos vehículos xa estacionados e permita o seu estacionamento libremente. O presente acordo entrará en vigor o día da súa publicación no Boletín Oficial da Provincia, e comezará a aplicarse a partir da súa publicación, permanecendo en vigor ata que se acorde a súa modificación ou derrogación” Cambados, 09 de xullo de 2018.
OFERTA DE EMPREGO PÚBLICO 2018
ADMINISTRACIÓN LOCAL — Municipal — Poio (Oferta de emprego público, 28/12/2018)

Por medio do presente procédese á publicación da Oferta de Emprego Público do exercicio 2018 aprobada pola Xunta de Goberno Local mediante acordo número 17227 adoptado en sesión realizada o 17 de decembro de 2018: Escala de Administración Especial Subescala de Servizos Especiais Clase: Policía Local Denominación: Policía Local Número de vacantes: 1 Grupo C Subgrupo C1 Denominación: Monitor/a Deportivo Categoría profesional: 4 ASINADO DIXITALMENTE Á MARXE (18 de decembro de 2018) O Alcalde: Luciano Sobral Fernández
PROCEDEMENTO DE MODIFICACIÓN DO SISTEMA DE XESTIÓN PREVISTO NO PXOM PARA O SUNC POLÍGONO 11 (SIXALDE)
ADMINISTRACIÓN LOCAL — Municipal — Moaña (Outros documentos, notificacións e informacións públicas, 03/12/2018)

A Xunta de Goberno Local en sesión de data 26/11/2018, acordou iniciar o procedemento de modificación do sistema de xestión previsto no PXOM para o SUNC Polígono 11 (Sixalde), de xestión indirecta por compensación a xestión directa por cooperación, en virtude do previsto no artigo 112.2 da Lei 2/2016 do 10 de febreiro do solo de Galicia. O expediente sométese ao trámite de información pública polo prazo dun mes contado a partir do día seguinte a publicación deste edicto. Así mesmo procédese a notificación individualizada aos propietarios e propietarias afectadas. Moaña 27 de novembro de 2018 A Alcaldesa, Leticia Santos Paz.